си сътрудничат с оглед на предоставянето на техническа помощ и изграждането на капацитет за прилагането на настоящия член.
 6. Украйна прилага изцяло задължението по настоящия член в срок от три години от влизането в сила на настоящото споразумение.
 Член 251
 Етични кодекси и сътрудничество в областта на криминалистиката
 Страните насърчават:
 а)
 разработването от страна на търговските или професионалните сдружения или организации на етични кодекси, които имат за цел да допринесат за упражняването на правата върху интелектуална собственост;
 б)
 представянето на компетентните органи на страните на проекти за етични кодекси и на всички оценки на прилагането на тези етични кодекси.
 Член 252
 Сътрудничество
 1. Страните се споразумяват да си сътрудничат с оглед подкрепа за изпълнението на ангажиментите и задълженията, поети съгласно настоящата глава.
 2. Като се спазват разпоредбите на дял V (Икономическо и секторно сътрудничество) и в съответствие с разпоредбите на дял VI (Финансово сътрудничество с разпоредби за борба с измамите) от настоящото споразумение, областите на сътрудничество включват, без да се ограничават само до тях, следните дейности:
 а)
 обмен на информация относно правната уредба, свързана с правата върху интелектуална собственост и съответните правила за защита и прилагане; обмен на опит за напредъка по отношение на законодателство в ЕС като страна и в Украйна;
 б)
 обмен на опит, свързан с упражняването на правата върху интелектуална собственост в ЕС като страна и в Украйна;
 в)
 обмен на опит, свързан с прилагането на централно и по-ниско от централното равнище от страна на митническите органи, полицията, административните и съдебните органи в ЕС като страна и в Украйна; координация за предотвратяване на износ на фалшифицирани стоки, включително с други държави;
 г)
 изграждане на капацитет; обмен и обучение на персонал;
 д)
 насърчаване и разпространение на информация относно правата върху интелектуална собственост в, наред с другото, деловите среди и гражданското общество; повишаване на обществената осведоменост на потребителите и носителите на права;
 е)
 усъвършенстване на институционалното сътрудничество, например между службите по интелектуална собственост;
 ж)
 активно насърчаване на обществената осведоменост и образование във връзка с политиките в областта на правата върху интелектуална собственост: изготвяне на ефективни стратегии за идентифициране на основни адресати и създаване на програми за осведомяване с цел повишаване на информираността на потребителите и медиите относно въздействието на нарушенията на правата върху интелектуална собственост, включително рисковете за здравето и безопасността, както и връзката с организираната престъпност.
 3. Без да се засягат разпоредбите на параграфи 1 и 2 от настоящия член и като допълнение към тях, с цел обсъждане на теми, свързани със защитата и упражняването на правата върху интелектуална собственост, обхванати от настоящата глава, и всеки друг свързан с тях въпрос, страните се споразумяват да поддържат ефикасен диалог по въпросите на интелектуалната собственост, за който ще се докладва на Комитета по търговия.
 ГЛАВА 10
 Конкуренция
 Раздел 1
 Антитръстови мерки и сливания
 Член 253
 Определения
 За целите на настоящия раздел:
 1.
 „орган за защита на конкуренцията“ означава:
 а)
 за ЕС като страна — Европейската комисия; и
 б)
 за Украйна — Украинския комитет за борба с монополите.
 2.
 „законодателство в областта на конкуренцията“ означава:
 а)
 за ЕС като страна —